**สรุปการประชุมทิศทางการวิจัย งานบริการวิชาการ งานวิชาการเพื่ออุตสาหกรรมการบริการและการท่องเที่ยว**

**วันพุธที่ 30 กันยายน 2558 เวลา 10.00-12.00 น.**

**ณ ห้องประชุมบานเย็น คณะการบริการและการท่องเที่ยว**

**มหาวิทยาลัยสงขลานครินทร์ วิทยาเขตภูเก็ต**

**ผู้มาประชุม**

1. ดร. กฤษฎา ตันสกุล นายกสมาคมโรงแรมไทยภาคใต้
2. รองศาสตราจารย์ ดร. ปรารถนา กาลเนาวกุล คณบดีคณะการบริการและการท่องเที่ยว
3. คุณสุพัตรา จารุอริยานนท์ นายกสมาคมโรงแรมหาดป่าตอง
4. คุณรังสิมันต์ กิ่งแก้ว นายกสมาคมสปาภูเก็ต
5. คุณสุกฤษ โกยอัครเดช กรรมการบริหารสมาคมธุรกิจการท่องเที่ยวจังหวัดภูเก็ต
6. ดร. พรพิษณุ พรหมศิวะพัลลภ รองคณบดีฝ่ายวิชาการและวิเทศสัมพันธ์
7. ดร. ตติยาพร จารุมณีรัตน์ รองคณบดีฝ่ายบริหารและวิจัย
8. นางสาวกันญารัตณ์ รัญจุล ผู้ประสานงานฝ่ายวิจัย

**ผู้ไม่มาประชุม**

**เริ่มประชุมเวลา 10.00 น.**

คณบดีคณะการบริการและการท่องเที่ยว รศ.ดร. ปรารถนา กาลเนาวกุล พร้อมด้วย รองคณบดีฝ่ายวิชาการและวิเทศสัมพันธ์ ดร. พรพิษณุ พรหมศิวะพัลลภ และรองคณบดีฝ่ายบริหารและวิจัย ดร. ตติยาพร จารุมณีรัตน์ ได้ร่วมประชุมแลกเปลี่ยนความคิดเห็นเกี่ยวกับทิศทางการวิจัย งานบริการวิชาการ งานวิชาการเพื่ออุตสาหกรรม การบริการและการท่องเที่ยวกับนายกสมาคมโรงแรมไทยภาคใต้ ดร. กฤษฎา ตันสกุล นายกสมาคมโรงแรมหาด ป่าตอง คุณสุพัตรา จารุอริยานนท์ นายกสมาคมสปาภูเก็ต คุณรังสิมันต์ กิ่งแก้ว และกรรมการบริหารสมาคมธุรกิจการท่องเที่ยวจังหวัดภูเก็ต คุณสุกฤษ โกยอัครเดช โดยมีประเด็นดังนี้

**ประเด็นปัญหาด้านข้อมูล**

1. ประเด็นด้านข้อมูลเชิงวิชาการที่สามารถนำข้อมูลไปใช้ : จังหวัดภูเก็ตยังขาดข้อมูลที่หน้าเชื่อถือเกี่ยวกับจำนวนห้องพักและจำนวนนักท่องเที่ยวที่เข้ามาในจังหวัดภูเก็ต
2. คุณรังสิมันต์ กิ่งแก้ว เสนอให้มีการพัฒนาซอฟแวย์เพื่อใช้ในการจัดเก็บข้อมูลและสามารถเผยแพร่ไปยังหน่วยงานที่เกี่ยวข้องได้

**ประเด็นด้านข้อมูลเกี่ยวกับการโครงการวิจัยของคณะการบริการและการท่องเที่ยว**

1. เสนอให้บุลลากรที่อยู่ในภาคอุตสาหกรรมเข้ามามีส่วนร่วมในการกำหนดหัวข้อโครงการวิจัยของคณะการบริการและการท่องเที่ยว เพื่อโครงการวิจัยดังกล่าวจะตอบสนองความต้องการของภาคอุตสาหกรรมได้อย่างตรงเป้า
2. สถานประกอบการอยากได้ข้อมูลเชิงวิชาการในเรื่อง World Class Destination ของเกาะภูเก็ต แต่ในเรื่องดังกล่าวยังต้องได้รับความร่วมมือในการผลักดันพัฒนา ทั้งจากภาครัฐและเอกชนให้มีแนวความคิดและทิศทางการที่เหมือนกันเพื่อส่งเสริมพัฒนายกระดับให้เป็นไปตามจุดมุ่งหมาย

**ขั้นตอนในการพัฒนาโจทย์วิจัยของคณะฯ ร่วมกับภาคอุตสาหกรรม**

ขั้นตอนที่ 1 ภาคอุตสาหกรรมรับทราบข้อมูลโครงการวิจัยของคณะฯ

ขั้นตอนที่ 2 ภาคอุตสาหกรรมจะร่วมกันคัดกรองข้อมูลโครงการวิจัยที่น่าสนใจส่งกลับมายังคณะฯ และคณะฯ เตรียมข้อมูลนำเสนอในภาษาที่เข้าใจง่าย

ขั้นตอนที่ 3 คณะฯ จะดำเนินการพัฒนาข้อเสนอโครงการวิจัยเพื่อเป็นการตอบโจทย์ของภาคอุตสาหกรรมที่สอดคล้องกับ Visioning Phuket in 2020 โดยมี 3 ด้าน ได้แก่ 1) บริหารจำนวนนักท่องเที่ยว 2) การบริการ และ 3) พัฒนาการท่องเที่ยวอย่างยั่งยืนไม่ทำลายสภาพแวดล้อมและคณะฯ เตรียมข้อมูลนำเสนอในภาษาที่เข้าใจง่าย

ขั้นตอนที่ 4 คณะฯ จะทำงานร่วมกันกับภาคอุตสาหกรรม โดยภาคอุตสาหกรรมมีส่วนร่วมในการเลือกหัวข้อวิจัยและสนับสนุนความคิดเห็น ข้อเสนอแนะ และอาจจะมีการสนับสนุนงบประมาณวิจัยบางส่วน โดยอาจจะมีการทำ Mapping หัวข้อวิจัยให้สอดคล้องกับ Smart City โดยมี 6 ด้าน ดังนี้

1. การส่งเสริมการใช้เทคโนโลยีเพื่อสนับสนุนภาคเอกชนผู้ประกอบการมุ่งเน้นกลุ่ม SMEs มุ่งเน้นระดับชุมชน โดยอาศัยเครือข่ายศูนย์เรียนรู้ไอซีทีชุมชน เปลี่ยนเป็นศูนย์เศรษฐกิจดิจิทัลชุมชนแล้วขยายเครือข่าย เพื่อให้ความรู้ด้าน e-commerce เข้าไปสู่ชุมชน
2. การพัฒนาเมืองและพื้นที่ มีส่วนสนับสนุนซูเปอร์คลัสเตอร์โดยตรง โดยเฉพาะกลุ่มอุตสาหกรรมดิจิทัล เชียงใหม่ ภูเก็ต โดยเริ่มจากทำให้ภูเก็ตเป็น Smart city ให้เป็นศูนย์กลางเทคโนโลยี
3. ยกระดับคุณภาพชีวิต ลดช่องว่างความเหลื่อมล้ำ ใช้เทคโนโลยีด้านการศึกษา บูรณาการกับกระทรวงศึกษาธิการ เช่นการเรียนรู้ตลอดชีพ
4. การใช้เทคโนโลยีดิจิทัลขับเคลื่อนภาครัฐ เพื่อให้บริการประชาชนได้ทั่วถึงคล่องตัว และเชื่อมโยงฐานข้อมูลที่มีอยู่มากมาย เชื่อมโยงใช้บริหารภาครัฐได้
5. การพัฒนาบุคลากรทุนมนุษย์ เพื่อให้มีความพร้อม ทำงานได้เต็มที่ บุคลากรภาครัฐและเอกชน ต้องปรับเปลี่ยนความเข้าใจการทำงานให้สอดรับดิจิทัล
6. โครงสร้างพื้นฐานสนับสนุนการสร้างโครงฐานอินเตอร์เน็ตบอร์ดแบนด์ทั่วประเทศ

**ข้อเสนอแนะเพิ่มเติม**

1. ภาคอุตสาหกรรมอยากให้มหาวิทยาลัยสงขลานครินทร์ วิทยาเขตภูเก็ตร่วมกับมหาวิทยาลัยราชภัฏภูเก็ตร่วมกันพัฒนาโจทย์วิจัยเพื่อตอบสนองความต้องการของภาคอุตสาหกรรม อาทิ โครงการวิจัยด้าน Carrying Capacity
2. สมาคมโรงแรมต้องการใช้เทคโนโลยีที่จะสามารถกรอกข้อมูลจำนวนนักท่องเที่ยวและเผยแพร่ข้อมูลได้
3. ภาคอุตสาหกรรมต้องการมีส่วนร่วมในการเข้ามากำหนดหัวข้อวิทยานิพนธ์ของนักศึกษาปริญญาโท เพื่อสามารถเสนอแนะความคิดเห็นต่อหัวข้อดังกล่าวเพื่อจะสามารถนำผลมาใช้ในภาคอุตสาหกรรมได้ต่อไป

ปิดประชุมเวลา 12.00 น.

(นางสาวกันญารัตณ์ รัญจุล) (ดร. ตติยาพร จารุมณีรัตน์)

ผู้บันทึกรายงานการประชุม ผู้ตรวจรายงานการประชุม